Abdera (bille)

***Abdera*** er en slekt av biller i familien vedborere som er knyttet til død ved og til sopper som vokser på denne. 

## Utseende
Små (1,2 – 20&nbsp;mm) slanke vedborere. Oversiden er hvelvet og mer eller mindre kledt med fine hår. De kan overflatisk ligne på blomsterbiller (Scraptiidae). På farge er de gjerne svarte eller brunlige, dekkvingene ofte med lyse tverrbånd. **Hodet** er temmelig lite, med store fasettøyne. Antennene består av 10 ledd og varierer i lengde fra litt lengre enn hodets bredde til nesten så lange som kroppen. De er trådformede, sagtakkede eller svakt kølleformede. Hos noen grupper er det ytterste leddet på maksillarpalpene (munnfølerne) sterkt utvidet og mer eller mindre økseformet. **Brystskjoldet** (pronotum) varierer mye i form, men er som oftest i alle fall noe tilsmalnet framover. Ved roten er det gjerne to korte, men dype lengdefurer. **Dekkvingene** er vanligvis nokså avlange og parallellsidige, men kan også være brede og ovale. Noen, som slekten *Melandrya*, har tydelige punktrekker, men de fleste mangler dette. Overflaten på dekkvingene er ofte dekket av kraftig mikroskulptur og derfor ganske matt. **Beina** er forholdsvis lange, baklårene er ofte kraftig fortykkede og bakleggene krumme. Leggene (tibiae) har ofte to ganske store og mer eller mindre sagtakkede sporer, særlig på bakbeina. For- og mellomføttene er fem-leddete, bakføttene fire-leddete. De ulike gruppene er ganske ulike på utseende. 

## Levevis
Disse billene lever i død ved, eller i døde poresopper (kjuker) som vokser på denne. Larvene kan være rovdyr. De voksne billene er aktive og løper raskt i skjul om man fjerner barkstykket de satt under. Noen av de mindre artene kan også hoppe ganske langt. Siden vedborerne er avhengige av død ved trives de best i lite hogstpåvirkede skoger, og noen av artene er regnet som typiske urskogsinsekter. En god del av artene i denne gruppen er regnet som utryddingstruede. 

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[vedborere]]**, Melandryidae Leach, 1815
****** Underfamilien vedborere, Melandryinae Leach, 1815
******* Stammen Dircaeini Kirby, 1837
******** Slekten ***Abdera*** Stephens, 1832 - 8 arter
********* Underslekten *Abdera* (i snever forstand)
********** *[[Abdera bicincta]]* Horn, 1888
********** *[[Abdera bifasciata]]* (Marsham, 1802)
********** *[[Abdera firma]]* Hatch, 1962
********** †*[[Abdera hoffeinsorum]]* Alekseev, 2014
********** *[[Abdera quadrifasciata]]* (Curtis, 1829)
********** †*[[Abdera rikojotensis]]* Alekseev, 2014
********* Underslekten *Adobia* Mulaant, 1856
********** *[[Abdera biflexuosa]]* (Curtis, 1829)
********* Underslekten *Caridua* Strand, 1929
********** *[[Abdera affinis]]* (Paykull, 1799) - i Norge
********** *[[Abdera flexuosa]]* (Paykull, 1799) - i Norge
********** *[[Abdera scriptipennis]]* Lewis, 1895
********* *[[Abdera triguttata]]* (Gyllenhal, 1810) - i Norge, nå gjern ført til slekten *[[Wanachia]]*

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker

*